b'\n_START_ARTICLE_\nJohn Stephan Lekson\n_START_SECTION_\n\xc5\xbdivljenjepis\n_START_PARAGRAPH_\nLekson se je rodil v dru\xc5\xbeini sedmih otrok slovenskima emigrantoma iz Postojne. V Clevelandu je kon\xc4\x8dal osnovno in srednjo \xc5\xa1olo ter univerzo._NEWLINE_Leta 1940 se je pridru\xc5\xbeil nacionalni gardi in do 1941 kon\xc4\x8dal \xc5\xa1olo za rezervne \xc4\x8dastnike._NEWLINE_Kot pripadnik 504. padalskega pehotnega polka (poveljnik \xc5\xa1tabne \xc4\x8dete in S-3 1. bataljona) 82. padalske divizije se je udele\xc5\xbeil druge svetovne vojne. Boril se je v Severni Afriki, Italiji, na Nizozemskem, v bitki za gorivo in v Nem\xc4\x8diji. Vojno je kon\xc4\x8dal kot major._NEWLINE_Kon\xc4\x8dal je naslednje voja\xc5\xa1ke \xc5\xa1ole: \xc5\xa1olo pehotnih \xc4\x8dastnikov, poveljni\xc5\xa1ko \xc5\xa1tabno \xc5\xa1olo v Fort Leavenworthu, vojno \xc5\xa1tabno \xc5\xa1olo v Norfalku in vojno \xc5\xa1olo zra\xc4\x8dnih sil v Mobilu._NEWLINE_Sodeloval je v korejski in vietnamski vojni; takrat je bil od 1967 do 1968 pomo\xc4\x8dnik poveljnika 9. pehotne in 101. zra\xc4\x8dnoprevozne divizije. Leta 1968 je prevzel dol\xc5\xbenost na\xc4\x8delnika \xc5\xa1taba 2. operativne skupine, nakar je bil preme\xc5\xa1\xc4\x8den v Avstrijo in nato \xc5\xa1e v Italijo ter [[Koreja|Korejo]._NEWLINE_Po tistem je prevzel mesto poveljnika osrednjega vadbi\xc5\xa1\xc4\x8da Fort Campbell, Kentucky. Zadnja dol\xc5\xbenost, ki jo je opravljal pred upokojitvijo aprila 1975, je bil operacijski direktor Readiness Commanda, predhodne organizacije Centralnega poveljstva ZDA._NEWLINE_Umrl je za posledicami raka, pokopan je v Arlingtonu.'